Държавен вестник, бр. 9, 2010 г., стр. 55

БРОЙ  9	
Д Ъ Р Ж А В Е Н  В Е С Т Н И К 	
СТР.  55  
(5) При липса на актуални данни за настоящ 
адрес или когато се установи, че осъденият е 
извън страната, той се призовава по постоянния 
му адрес и се уведомява прокурорът.
Чл. 231. Когато настоящият адрес на осъде­
ния не е в района на действие на съответната 
областна пробационна служба, съдебният акт 
се връща на прокурора, който го е изпратил 
за привеждане в изпълнение.
Чл. 232. За начало на изпълнение на наказа­
нието се смята денят на явяването на осъдения 
пред пробационния служител и съставянето на 
протокол по чл. 208, ал. 3 ЗИНЗС.
Чл. 233. (1) Ако по време на изтърпяване на 
наказанието пробация се приведе в изпълнение 
съдебен акт за наложено наказание лишаване от 
свобода, изпълнението на пробационните мерки 
се спира. Пробационният служител уведомява 
прокурора, привел в изпълнение лишаването 
от свобода, и началника на съответния затвор, 
като им представя справка за размера на из­
търпяното наказание пробация.
(2) След освобождаване на осъдения от 
мястото за лишаване от свобода началникът 
на затвора уведомява съответната пробационна 
служба и продължава изпълнението на остатъка 
на пробационните мерки.
(3) В случаите на ал. 1 и 2 началниците на 
областната служба „Изпълнение на наказанията“ 
и на затвора изпращат документите за оценка 
на осъдения, текущите доклади, докладите и 
протоколите за извършената индивидуална и 
групова корекционна работа.
Чл. 234. Когато на осъдения е наложено 
наказание лишаване от свобода, след изтърпя­
ване на което предстои да бъде приведено в 
изпълнение наказание пробация, се уведомява 
прокурорът, привел в изпълнение лишаването от 
свобода, с цел определяне на общо наказание 
при условията на чл. 23 – 25 от Наказателния 
кодекс.
Чл. 235. При отмяна на присъда, по която е 
започнало изпълнение на наказание пробация и 
последващо ново осъждане на лицето на същото 
наказание за същото престъпление, периодът 
на частично изпълнение по отменената присъда 
се приспада от новото наказание.
Чл. 236. (1) Дейността на пробационния 
съвет се подготвя, координира и ръководи от 
неговия председател.
(2) Пробационният съвет включва от 5 до 
9 членове.
(3) Представителите по чл. 202, ал. 3, т. 2, 
ал. 4 и 5 ЗИНЗС се съгласуват с ръководителя 
на съответната институция.
(4) При неучастие на член от пробационния 
съвет в три поредни заседания с ръководителя 
на съответната институция се съгласува опре­
делянето на нов представител.
(5) Освобождаването или замяната на член 
на пробационния съвет се извършва по реда 
на чл. 202, ал. 6 ЗИНЗС.
Чл. 237. (1) Заседанията на пробационния 
съвет се свикват от председателя, като членовете 
се уведомяват за дневния ред седем работни 
дни по-рано.
(2) Всеки член на съвета може да прави 
предложения за включване на въпроси в днев­
ния ред.
(3) Председателят може да покани за участие 
в заседанието на пробационния съвет лица, 
които не са негови членове.
(4) Участието на лицата по ал. 3 се допуска 
с решение на пробационния съвет.
(5) При непровеждане на заседание на про­
бационния съвет поради липса на кворум се 
насрочва ново заседание.
Чл. 238. (1) Заседанията на пробационния 
съвет са открити, освен ако съветът не реши 
друго.
(2) Членовете на пробационния съвет участ­
ват в заседанията лично.
(3) В заседанията на пробационния съвет 
инспекторът по пробация внася лично своите 
предложения и участва в обсъждането с право 
на съвещателен глас.
Чл. 239. (1) За всяко заседание на про­
бационния съвет се води протокол, който се 
съхранява в съответната пробационна служба.
(2) Препис от протокола се изпраща на 
окръжния прокурор.
Чл. 240. С осъдените на пробация се осъ­
ществяват групова и индивидуална социална 
дейност и възпитателна работа в зависимост от 
постановените пробационни мерки и регистри­
раните проблемни зони и ресурси на осъдените.
Чл. 241. (1) Социалните дейности и въз­
питателната работа с осъдените на пробация 
включва:
1. индивидуална консултативна и корекци­
онна дейност;
2. програми за обществено въздействие;
3. обучение и квалификация на осъдените.
(2) Индивидуалната работа с осъдените на 
пробация е насочена към:
1. информиране относно правния и соци­
алния статус и възможностите за облекчаване 
на условията за изтърпяване на наказанието;
2. подпомагане за решаване на проблемни 
ситуации и изграждане на умения за преодо­
ляване на трудности;
3. насочване и посредничество към външ­
ни организации за решаване на конкретни 
проблеми;
4. мотивиране към активно участие и съ­
трудничество при изпълнение на индивидуалния 
план на присъдата;
5. корекционни дейности, насочени към 
зоните с дефицити.
(3) Програмите за обществено въздейст­
вие са насочени към намаляване на риска от 
рецидив и от значителни вреди. Реализират 
се по утвърдени методики в индивидуален и 
групов формат.